Πανέμορφο πρόσφατα ανακαινισμένο σπίτι και πολύ ευρύχωρο για 4 άτομα. Πλήρως εξοπλισμένο με οικιακές συσκευές και WiFi. Στο υπνοδωμάτιο είχε πολλές ντουλάπες και συρτάρια για να τακτοποιήσουμε τα πράγματά μας. Ο καναπές του σαλονιού γινόταν άνετο διπλό κρεβάτι (δυστυχώς έκανε μια μικρή κοιλιά στο κέντρο κι έτσι αν κάποιος έχει προβλήματα στη μέση, καλύτερα να προτιμήσει να κοιμηθεί στο υπνοδωμάτιο). Επισημαίνω ότι το υπνοδωμάτιο δεν είχε παντζούρια και οι κουρτίνες ήταν λεπτές, οπότε το πρωί έμπαινε από νωρίς το φως. Αυτό βέβαια για μερικούς είναι θετικό, αλλά για άλλους μπορεί να σημαίνει ότι θα ξυπνήσουν νωρίτερα από ότι θα ήθελαν.
Η Adela, που μας υποδέχτηκε ήταν πολύ συμπαθητική, μας έδωσε όσες πληροφορίες χρειαζόμασταν και η καθαριότητα ήταν άριστη. Μας έδωσαν 2 ζευγάρια κλειδιά, για να μπορούμε να κινούμαστε και ανεξάρτητα. Μεγάλη εξυπηρέτηση ήταν την τελευταία μέρα, που μπορέσαμε να αφήσουμε τις βαλίτσες μέχρι την ώρα της αναχωρησής μας. Πέρα από το υπέροχο σπίτι, καταπληκτική ήταν και η τοποθεσία, με θέα στο ποτάμι, δίπλα στο κέντρο και σε σταθμούς μετρό. Το συνιστούμε ανεπυφύλακτα και θα ξαναερχόμασταν σίγουρα! Ένα μικρό προβλήμα που υπήρξε με την αποχέτευση του νερού στο ντους, αντιμετωπίστηκε άμεσα (αν και δυστυχώς χωρίς να λυθεί το πρόβλημα απόλυτα), αλλά είμαι σίγουρη ότι μέχρι να έρθουν οι επόμενοι θα το έχουν επισκευάσει τελειίως. Είναι προφανές ότι η οικοδέσποινα ενδιαφέρεται να προσφέρει στους επισκέπτες το καλύτερο δυνατό περιβάλλον και συνθήκες διαμονής. Την ευχαριστούμε θερμά!